ประกาศคณะกรรมการกิจการกระจายเสียง กิจการโทรทัศน์ประกาศคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติเรื่องการกำหนดข้อห้ามการกระทำที่มีลักษณะเป็นการครอบงำกิจการโดยคนต่างด้าวพ.ศ. ๒๕๕๕ โดยที่เป็นการสมควรปรับปรุงประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ เรื่องการกำหนดข้อห้ามการกระทำที่มีลักษณะเป็นการครอบงำกิจการโดยคนต่างด้าว พ.ศ. ๒๕๕๔เพื่อให้สอดคล้องกับสภาวการณ์ในปัจจุบันอาศัยอำนาจตามความในมาตรา ๒๗ (๖) (๒๔) ประกอบมาตรา ๘๑แห่งพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๕๓อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๑ มาตรา ๔๓ มาตรา ๔๕ มาตรา ๔๖มาตรา ๔๗ มาตรา ๖๑ และมาตรา ๖๔ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายและตามมาตรา ๘ มาตรา ๑๕ มาตรา ๒๑ มาตรา ๒๒ และมาตรา ๘๐ วรรคสองแห่งพระราชบัญญัติการประกอบกิจการโทรคมนาคม พ.ศ. ๒๕๔๔ซึ่งแก้ไขเพิ่มเติมโดยพระราชบัญญัติการประกอบกิจการโทรคมนาคม (ฉบับที่ ๒) พ.ศ. ๒๕๔๙อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๑ มาตรา ๔๓ และมาตรา ๔๕ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย คณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติจึงกำหนดหลักเกณฑ์การกำหนดข้อห้ามการกระทำที่มีลักษณะเป็นการครอบงำกิจการโดยคนต่างด้าวดังต่อไปนี้ข้อ ๑ ประกาศนี้เรียกว่า ประกาศคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติเรื่อง การกำหนดข้อห้ามการกระทำที่มีลักษณะเป็นการครอบงำกิจการโดยคนต่างด้าว พ.ศ.๒๕๕๕ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ เรื่องการกำหนดข้อห้ามการกระทำที่มีลักษณะเป็นการครอบงำกิจการโดยคนต่างด้าว พ.ศ. ๒๕๕๔ข้อ ๔ ในประกาศและบัญชีข้อห้ามท้ายประกาศนี้คณะกรรมการ หมายความว่าคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติเลขาธิการ หมายความว่าเลขาธิการคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติสำนักงาน หมายความว่าสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติคนต่างด้าว หมายความว่าคนต่างด้าวตามพระราชบัญญัติการประกอบธุรกิจของคนต่างด้าว พ.ศ. ๒๕๔๒ใบอนุญาต หมายความว่าใบอนุญาตประกอบกิจการโทรคมนาคมตามพระราชบัญญัติการประกอบกิจการโทรคมนาคม พ.ศ. ๒๕๔๔ข้อห้าม หมายความว่าข้อห้ามการกระทำที่มีลักษณะเป็นการครอบงำกิจการโดยคนต่างด้าวตามแนวทางที่ระบุไว้ในบัญชีท้ายประกาศนี้ผู้ขอรับใบอนุญาต หมายความว่าผู้ขอรับใบอนุญาตประกอบกิจการโทรคมนาคมแบบที่สองที่มีโครงข่ายเป็นของตนเองและผู้ขอรับใบอนุญาตประกอบกิจการโทรคมนาคมแบบที่สามผู้รับใบอนุญาต หมายความว่าผู้รับใบอนุญาตประกอบกิจการโทรคมนาคมแบบที่สองที่มีโครงข่ายเป็นของตนเองและผู้รับใบอนุญาตประกอบกิจการโทรคมนาคมแบบที่สามและให้หมายความรวมถึงผู้ได้รับอนุญาต สัมปทาน หรือสัญญาจากบริษัท กสท โทรคมนาคมจำกัด (มหาชน) หรือบริษัท ทีโอที จำกัด (มหาชน)ซึ่งมีสิทธิหน้าที่และความรับผิดเช่นเดียวกับผู้รับใบอนุญาตประกอบกิจการโทรคมนาคมแบบที่สองที่มีโครงข่ายเป็นของตนเองและผู้รับใบอนุญาตประกอบกิจการโทรคมนาคมแบบที่สามตามพระราชบัญญัติการประกอบกิจการโทรคมนาคมพ.ศ. ๒๕๔๔ ด้วยโดยอนุโลมการครอบงำกิจการ หมายความว่าการมีอำนาจควบคุมหรือมีอิทธิพลไม่ว่าโดยทางตรงหรือทางอ้อมโดยคนต่างด้าวในการกำหนดนโยบายการบริหารจัดการ การดำเนินงาน การแต่งตั้งกรรมการการแต่งตั้งผู้บริหารระดับสูงอันอาจมีผลต่อการบริหารกิจการหรือการประกอบกิจการโทรคมนาคมของผู้ขอรับใบอนุญาตหรือผู้รับใบอนุญาต ทั้งนี้โดยการถือหุ้นที่มีสิทธิออกเสียงตั้งแต่กึ่งหนึ่งของจำนวนสิทธิออกเสียงทั้งหมดการมีอำนาจควบคุมคะแนนเสียงส่วนใหญ่ในที่ประชุมผู้ถือหุ้นหรือการแต่งตั้งหรือการถอดถอนกรรมการตั้งแต่กึ่งหนึ่งของกรรมการทั้งหมดข้อ ๕ ประกาศนี้ให้ใช้บังคับกับการประกอบธุรกิจของผู้ขอรับใบอนุญาตหรือผู้รับใบอนุญาตที่ประกอบกิจการโทรคมนาคมภายใต้บังคับแห่งบทบัญญัติกฎหมายว่าด้วยองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม กฎหมายว่าด้วยการประกอบกิจการโทรคมนาคมหรือกฎหมายอื่น ๆ ที่เกี่ยวข้อง ทั้งนี้ เท่าที่ความในประกาศนี้ไม่ขัดหรือแย้งกับความตกลงหรือสนธิสัญญาที่ประเทศไทยเป็นภาคีหรือมีความผูกพันตามพันธกรณีข้อ ๖ ในการยื่นขอรับใบอนุญาตให้ผู้ขอรับใบอนุญาตกำหนดข้อห้ามโดยยื่นต่อคณะกรรมการพร้อมคำรับรองซึ่งลงนามโดยผู้มีอำนาจลงนามผูกพันนิติบุคคลว่าจะไม่ดำเนินการใด ๆ อันเป็นการขัดต่อข้อห้ามดังกล่าว ไม่ว่าแต่ข้อหนึ่งข้อใด ทั้งนี้ ตามหลักเกณฑ์ และวิธีการที่กำหนดในประกาศนี้และเมื่อผู้ขอรับใบอนุญาตได้จัดทำข้อห้ามดังกล่าวยื่นต่อคณะกรรมการแล้วให้ถือว่าเป็นผู้มีคุณสมบัติเรื่องการกำหนดข้อห้ามการกระทำที่มีลักษณะเป็นการครอบงำกิจการโดยคนต่างด้าวตามมาตรา ๘ วรรคสาม (๑) แห่งพระราชบัญญัติการประกอบกิจการโทรคมนาคม พ.ศ. ๒๕๔๔ซึ่งแก้ไขเพิ่มเติมโดยพระราชบัญญัติ การประกอบกิจการโทรคมนาคม (ฉบับที่ ๒) พ.ศ.๒๕๔๙ข้อ ๗ ภายในสามสิบวันนับแต่วันที่มีการประชุมใหญ่ผู้ถือหุ้นประจำปีให้ผู้รับใบอนุญาตกำหนดหรือทบทวนข้อห้ามและยื่นต่อคณะกรรมการพร้อมคำรับรองซึ่งลงนามโดยผู้มีอำนาจลงนามผูกพันนิติบุคคลว่าจะไม่ดำเนินการใด ๆอันเป็นการขัดต่อข้อห้ามดังกล่าว ไม่ว่าแต่ข้อหนึ่งข้อใด ทั้งนี้ ตามหลักเกณฑ์ เงื่อนไขและวิธีการที่กำหนดไว้ในประกาศนี้ข้อห้ามตามวรรคหนึ่งต้องได้รับอนุมัติจากที่ประชุมใหญ่ผู้ถือหุ้นของผู้รับใบอนุญาตด้วยผู้รับใบอนุญาตต้องไม่กระทำการหรือยินยอมให้ผู้ใดกระทำการอันมีลักษณะเป็นการฝ่าฝืนข้อห้ามตามวรรคหนึ่งในแต่ละปีผู้รับใบอนุญาตมีหน้าที่ต้องรายงานพฤติการณ์และสถานภาพการครอบงำกิจการให้คณะกรรมการทราบภายในกำหนดเวลาตามวรรคหนึ่งแต่ทั้งนี้ หากมีพฤติการณ์ใดที่มีความเสี่ยงสูงว่าอาจก่อให้เกิดการฝ่าฝืนข้อห้ามตามวรรคหนึ่งให้ผู้รับใบอนุญาตรายงานให้คณะกรรมการทราบในทันที พร้อมทั้งเสนอมาตรการป้องกันหรือแก้ไขข้อ ๘ หากคณะกรรมการเห็นว่าข้อห้ามที่ผู้ขอรับใบอนุญาตหรือผู้รับใบอนุญาตกำหนดไม่เป็นไปตามที่กำหนดไว้ในประกาศนี้คณะกรรมการอาจเรียกให้ผู้ขอรับใบอนุญาตหรือผู้รับใบอนุญาตเข้าชี้แจงจัดส่งเอกสารเพิ่มเติม แก้ไขปรับปรุงข้อห้าม หรือให้ดำเนินการใด ๆตามที่คณะกรรมการเห็นสมควรก็ได้ข้อ ๙ เมื่อมีการรายงานพฤติการณ์ตามข้อ ๗ วรรคสี่หรือเมื่อปรากฏหลักฐานโดยมีเหตุอันสมควรว่า ผู้รับใบอนุญาตมีการกระทำอันเป็นการฝ่าฝืนข้อห้ามตามที่กำหนดไว้ในประกาศนี้ให้เลขาธิการดำเนินการตรวจสอบและเสนอความเห็นต่อคณะกรรมการเพื่อพิจารณาภายในหกสิบวันเพื่อประโยชน์ในการตรวจสอบผู้รับใบอนุญาตตามวรรคหนึ่งมีหน้าที่เข้าชี้แจง ให้ข้อมูลจัดส่งเอกสารหรือให้ความร่วมมือไม่ว่าด้วยประการใด ๆ ตามที่เลขาธิการแจ้งให้ดำเนินการข้อ ๑๐ ในกรณีที่คณะกรรมการพิจารณาแล้วเห็นว่าพฤติการณ์หรือหลักฐานตามความในข้อ ๙ ไม่เป็นการฝ่าฝืนข้อห้ามตามที่กำหนดไว้ในประกาศนี้(๑) หากเป็นกรณีที่ผู้รับใบอนุญาตเป็นผู้รายงานต่อคณะกรรมการให้คณะกรรมการแจ้งผลการพิจารณาไปยังผู้รับใบอนุญาตดังกล่าว ในกรณีเช่นนี้คณะกรรมการอาจกำหนดเงื่อนไขหรือหลักเกณฑ์ใด ๆให้ผู้รับใบอนุญาตดำเนินการเพิ่มเติมด้วยก็ได้(๒) ในกรณีอื่น คณะกรรมการอาจสั่งยุติเรื่อง หรือดำเนินการตาม (๑)ก็ได้ข้อ ๑๑ ในกรณีที่คณะกรรมการพิจารณาแล้วเห็นว่าพฤติการณ์หรือหลักฐานตามความในข้อ ๙ มีลักษณะเป็นการฝ่าฝืนข้อห้ามตามที่กำหนดไว้ในประกาศนี้(๑)หากเป็นกรณีที่ผู้รับใบอนุญาตเป็นผู้รายงานต่อคณะกรรมการถึงความเสี่ยงที่จะเกิดการฝ่าฝืนข้อห้ามที่กำหนดไว้ในบัญชีท้ายประกาศนี้หรือที่กำหนดไว้เพิ่มเติมนอกเหนือไปจากข้อห้ามตามบัญชีท้ายประกาศนี้ให้คณะกรรมการสั่งการให้ผู้รับใบอนุญาตดำเนินการแก้ไขภายในกำหนดเวลาไม่เกินหนึ่งปี(๒)ในกรณีอื่นที่มิได้มีการรายงานหรือคณะกรรมการเห็นว่ามีความเสี่ยงที่จะเกิดการฝ่าฝืนข้อห้ามให้คณะกรรมการสั่งการให้ผู้รับใบอนุญาตดำเนินการแก้ไขภายในกำหนดเวลาไม่เกินสามเดือนข้อ ๑๒ หากผู้ขอรับใบอนุญาตหรือผู้รับใบอนุญาตรายใดไม่ดำเนินการให้ถูกต้องตามความในข้อ ๖ ข้อ ๗ ข้อ ๘ ข้อ ๑๐ หรือข้อ ๑๑ให้ยกคำขอหรือให้ดำเนินการตามกฎหมายว่าด้วยการประกอบกิจการโทรคมนาคม แล้วแต่กรณีข้อ ๑๓ กรณีผู้ขอรับใบอนุญาตหรือผู้รับใบอนุญาตที่กำหนดข้อห้ามและยื่นต่อคณะกรรมการตามประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ เรื่องการกำหนดข้อห้ามการกระทำที่มีลักษณะเป็นการครอบงำกิจการโดยคนต่างด้าว พ.ศ. ๒๕๕๔แล้วให้ถือว่าเป็นการกำหนดข้อห้ามตามที่กำหนดไว้ในประกาศนี้สำหรับกรณีผู้ขอรับใบอนุญาตและผู้รับใบอนุญาตที่ร้องขอขยายระยะเวลาการกำหนดข้อห้ามยื่นต่อคณะกรรมการไว้แล้วรวมทั้งผู้รับใบอนุญาตที่ยังไม่ได้กำหนดข้อห้ามยื่นต่อคณะกรรมการตามประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ เรื่องการกำหนดข้อห้ามการกระทำที่มีลักษณะเป็นการครอบงำกิจการโดยคนต่างด้าว พ.ศ. ๒๕๕๔ ให้ดำเนินการกำหนดข้อห้ามและยื่นต่อคณะกรรมการตามที่กำหนดไว้ในประกาศนี้ข้อ ๑๔ ภายในเดือนมีนาคมของทุกปีให้เลขาธิการจัดทำรายงานเกี่ยวกับการครอบงำกิจการโดยคนต่างด้าวเสนอต่อคณะกรรมการประกาศณ วันที่ ๒๓ กรกฎาคม พ.ศ. ๒๕๕๕พลอากาศเอกธเรศ ปุณศรีประธานกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติ[เอกสารแนบท้าย]๑. บัญชีข้อห้ามการกระทำที่มีลักษณะเป็นการครอบงำกิจการโดยคนต่างด้าว(ดูข้อมูลจากภาพกฎหมาย)ปริยานุช/ผู้จัดทำ๓๐ กรกฎาคม๒๕๕๕ณัฐพร/ผู้ตรวจ๓๐ กรกฎาคม๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๑๑๗ ง/หน้า ๑๐/๒๓ กรกฎาคม ๒๕๕๕